**prof. Boštjan Botas Kenda**

Prof. Boštjan Botas Kenda je po končanem študiju iz založniškega oblikovanja na Istituto Europeo di Design v Milanu deloval v samostojnem poklicu oblikovalca in pedagoga vse do redne zaposlitve na Univerzi v Ljubljani leta 2010.

Leta 2006 je izšla monografija studiobotas, ki je pospremila razstavo studiabotas v Cankarjevem domu v Ljubljani. Skupaj s sodelavci je predstavljal Slovenijo na 12. bienalu arhitekture v Benetkah. Za svoja dela je prejel številne nagrade: za najboljše obikovano svetovno znamko, dve nagradi za najboljše oblikovano slovensko knjigo in nominacijo za Compasso d’oro, “oblikovalskega oskarja” za vinsko etiketo na Triennalu v Milanu.

Ob svojem ustvarjalnem delu je tudi po mnenju študentov izjemen pedagog. Na UL ALUO velja za profesorja, ki spodbuja študente k stalnemu raziskovanju novih in najsodobnejših postopkov oblikovanja. S svojimi mednarodnimi povezavami omogoča tudi študentom stalen uvid v dogajanje na področju oblikovanja vizualnih komunikacij po svetu.

Da je mednarodno priznan strokovnjak, priča njegovo delovanje v mnogih mednarodnih žirijah in komisijah ter strokovnih združenjih. Ob tem velja poudariti, da je v zadnjem obdobju kot dekan zelo uspešno vodil UL ALUO, danes pa je prorektor za področje umetniškega delovanja na Univerzi v Ljubljani.